“อนุทิน” โล่ง ตรวจ “โควิด” เชิงรุก “แรงงานต่างด้าว-ผู้ต้องขัง” 3,446 คน ไม่พบผู้ติดเชื้อ!
"อนุทิน" โล่ง ตรวจ "โควิด" เชิงรุก "แรงงานต่างด้าว-ผู้ต้องขัง" 3,446 คน ไม่พบผู้ติดเชื้อ!
"อนุทิน" โล่ง ตรวจ "โควิด" เชิงรุก "แรงงานต่างด้าว-ผู้ต้องขัง" 3,446 คน ไม่พบผู้ติดเชื้อ!
21 พ.ค. 2563

นายอนุทิน ชาญวีรกูล รองนายกรัฐมนตรี และ รัฐมนตรีว่าการกระทรวงสาธารณสุข กล่าวภายหลังตรวจเยี่ยมให้กำลังใจผู้บริหารและผู้ปฏิบัติงาน การป้องกันควบคุมโรคติดเชื้อไวรัสโคโรนา 2019 (โควิด-19)​ และการดำเนินงานค้นหาผู้ป่วยเชิงรุกในกลุ่มแรงงานต่างด้าว และกลุ่มเปราะบางในเรือนจำจังหวัดสมุทรสาคร
โดยระบุว่า สถานการณ์โรคโควิด-19 ของประเทศไทยในขณะนี้ แม้จำนวนผู้ติดเชื้อลดลง แต่ยังคงเข้มมาตรการค้นหาผู้ติดเชื้อเชิงรุก นำเข้าสู่การรักษาเพื่อลดการแพร่กระจายเชื้อ เน้นในกลุ่มเสี่ยง เช่น แรงงานต่างด้าว กลุ่มผู้ต้องขัง บุคลากรทางการแพทย์ รวมทั้งกลุ่มอาชีพที่ต้องพบปะคนจำนวนมาก
ทั้งนี้ ได้มอบนโยบายให้อาสาสมัครสาธารณสุขประจำหมู่บ้าน (อสม.) และอาสาสมัครสาธารณสุขต่างด้าว (อสต.) ออกเคาะประตูบ้าน หอพักคนงาน ดูแลให้ความรู้เรื่องการเว้นระยะห่าง การสวมหน้ากาก การล้างมือบ่อยๆ และคัดกรองค้นหาผู้ติดเชื้อเชิงรุก
โดยผลการตรวจหาเชื้อด้วยน้ำลาย (Pool Sample) จากแรงงานต่างด้าวและผู้ต้องขังในเรือนจำรวมทั้งสิ้น 3,446 ตัวอย่าง ในจำนวนนี้เป็นตัวอย่างจากจังหวัดสมุทรสาคร 2,168 ตัวอย่าง ผลการตรวจไม่พบว่ามีผู้ติดเชื้อในตัวอย่างที่เก็บมาทั้งหมด เป็นการสร้างความมั่นใจให้กับการควบคุมโรคโควิด-19 เพิ่มขึ้น
“ขอชื่นชมและขอบคุณทั้ง อสม.และอสต.ที่ช่วยกันดูแลพี่น้องของตนเองให้เข้าใจแนวทางการควบคุมป้องกันโรคของกระทรวงสาธารณสุข ขอให้นายแพทย์สาธารณสุขจังหวัด เชิญผู้ประกอบการ นายจ้างของ อสต. มารับทราบว่าเราตระหนักถึงความสามารถ ความร่วมมือที่ส่งผลดีต่อชาวสมุทรสาครและจังหวัดใกล้เคียง” นายอนุทิน กล่าว